USPOREDBA: HANIBAL LUCIĆ I LUKO PALJETAK

|  |  |
| --- | --- |
| HANIBAL LUCIĆ/ Jur nijedna na svit vila | LUKO PALJETAK/Jur ni jedna |
| Jur nijedna na svit vila  Lipotom se već ne slavi,  Jer je hvale sve skupila  Vila kâ mi sarce travi.  Ni će biti, ni je bila,  Njoj takmena kâ se pravi.  Lipotom se već ne slavi  Jur nijedna na svit vila.    Varhu njeje vedra čela  Vridna ti se kruna vidi  Od kosice ku je splela  Kojom zlatu ne zavidi,  Svakomu je radost vela  Kad ju dobro razuvidi.  Vridna ti se kruna vidi  Varhu njeje vedra čela.    Obarve su tanke i čarne  Nad čarnima nad očima,  Čarne oči kada svarne,  Človik tugu premda ima,  Tuga mu se sva odvarne  Za vesel'je koje prima.  Nad čarnima nad očima  Obarve su tanke i čarne.    Kako polje premaliti  Lišca joj se ružom diče,  Ruža nigdar prî na sviti  Toli lipa ne izniče.  Mladost će se pomamiti  Kojano se za njom stiče.  Lišca joj se ružom diče  Kako polje premaliti.    Pri rumenih njeje usti'  Ostao bi kuralj zada,  Zubići su drobni, gusti  Kako biser kî se sklada,  Slatku ričcu kad izusti,  Bi reć mana s neba pada.  Ostao bi kuralj zada  Pri rumenih njeje usti'.  Blažen tko joj bude garlit  Garlo i vrat bil i gladak,  Srića ga će prem zagarlit,  Živiti će život sladak,  Žarko sunce neće harlit  Da mu pojde na zapadak.  Garlo i vrat bil i gladak  Blažen tko joj bude garlit.    Lipo ti joj ustrepeću  Parsi bilji sniga i mlika  Tere oči na nje meću  Kî žalosti išću lika,  Jer ne mogu slatkost veću  Umisliti dovik vika.  Parsi bilji sniga i mlika  Lipo ti joj ustrepeću.    Parsti joj su tanci, bili,  Obli, duzi, pravni, prosti,  Gdi bi zelen venčac vili  Ali krunu od vridnosti,  Koga ne bi prihinili  Od lefanće ( slonovača)da su kosti?  Parsti joj su pravni, prosti,  Obli, duzi, tanci, bili.    Od svih gospoj ke su godi  Gospodšćina njoj se prosi,  Meju njimi jer kad hodi  Toli lipo kip uznosi  Bi reć tančac da izvodi,  Tim se ona ne ponosi.  Gospodšćina njoj se prosi  Od svih gospoj ke su godi.  Grihota bi da se stara  Ova lipost uzorita,  Bože, kî si svim odzgara,  Čin' da bude stanovita,  Ne daj vrime da ju shara  Do skončan'ja sega svita.  Ova lipost uzorita  Grihota bi da se stara. | Jur ni jedna na svit vila  lipotom se već ne slavi,  ljepota je nekad bila  ures vila, sjaj u travi,  danas treba imat stila  druge vrste, onaj pravi;  lipotom se već ne slavi  jur ni jedna na svit vila.  Vrhu nje je vedra čela  svaki dan su drugi vlasi,  priroda bi zlobno htjela  da je jedna boja krasi,  ali boja hrpa cijela  tu je da joj izgled spasi;  svaki dan su druge vlasi  vrhu nje je vedra čela.  Obrve ta sebi čupa,  na očima nosi leće  raznobojne, nije glupa,  zbog toga gdje god se kreće  svima za njom srce lupa  pa i tebi-kako neće!-  na očima nosi leće,  obrve ta sebi čupa.  Lice joj je uvijek glatko;  vila danas bora nema,  mladost traje vrlo kratko,  ali tu je lifting, krema  za noć, za dan, to zna svatko,  suha, masna-čemu trema;  vila danas bora nema,  lice joj je uvijek glatko.  Na usnama njoj je šminka  i zelena ako treba,  ona joj je samo krinka,  misliš da je došla s neba  da pokaže čudo klinka,  čudo što na svakog vreba;  i zelena ako treba  na usnama njoj je šminka.  Blažen tko joj ljubit smije  grlo i vrat, a i niže  jer tablete ona pije  razne, tako u raj stiže  u kojem se pako krije,  dublji što mu priđeš bliže;  grlo i vrat, a i niže,  blažen tko joj ljubit smije.  Ako su joj male prsi,  stavi ona silikone  koji služe svojoj svrsi,  odatle joj grudi one  bujne, da te prođu srsi:  ravnih cura svi se klone;  stavi ona silikone  ako su joj male prsi.  Prsti su joj tanci, bili,  nokti su joj oštri, dugi,  od plastike, kakvi vili  i pristaju jer bi drugi  slomili se u čas tili,  kad te grebe plešeš bugi;  nokti su joj oštri, dugi,  prsti su joj tanci, bili.  Kakva god je, u kafiću  takve nema, nit će biti,  zbog nje će se odat piću  svaki drugi, pa čak i ti,  takvu priznaj, u svom žiću  nisi sreo, nemoj kriti:  takve nema, nit će biti,  kakva god je, u kafiću.  Grihota bi da se stara!  Toj ljepoti venut ne daj,  kozmetika čuda stvara,  u ruke je dobre predaj,  nemoj za to žalit para,  onda stani pa je gledaj,  toj ljepoti venut ne daj,  grihota bi da se stara! |

INTERPRETACIJA

sličnosti

|  |  |
| --- | --- |
| Hanibal Lucić | Luko Paljetak |
| Tema: portret žene (vanjski izgled usuglašen je s njezinim vrlinama)  Stih i strofa: osmeračka oktava  Rima: identična | Tema: portret žene (prikaz žene koja se mijenja pod utjecajem vanjskih „diktata“)  Stih i strofa: osmeračka oktava  Rima: identična |

Razlike

|  |  |
| --- | --- |
| Hanibal Lucić | Luko Peljetak |
| Estetika ljepote:   * Ne odvaja se etičko od estetskog * Čovjek se promatra prema vrlinama (utjecaj predrenesansnih pjesnika) * Slikanje pozitivnih vrijednosti * Utjecaj narodnoga pjesništva * Vizualizacija: promatračka funkcija, * sentimentalna, izaziva smilovanje * Naglašena osjećajnost, sugestivne usporedbe | Estetika ružnoće:   * odvajanje etičkog i estetskog * o ružnom se piše na lijep način, djelo ne smije biti poučno i tendenciozno, piše se o svim čovjekovim očitovanjima * analogija - usporediti dušu s velikom rijekom i njenim neprestanim strujanjem. * rijeka je samo na jednom mjestu obasjana suncem, a ostali su dijelovi u mraku * ili slika lave ona je lijepa, ali je opasna. * nije zadaća primjerice slikara naslikati sliku koja će zrcaliti vanjsku ljepotu, nego se uvodi slika koju vidi slikar * Vizualizacija: promatračka funkcija |

|  |  |
| --- | --- |
| Motivi: slavljenje ženske ljepote  Tematska klasifikacija: ljubavna pjesma | Motivi: ismijavanje ženske fizionomije  Tematska klasifikacija: humoristično satirična pjesma |

|  |  |
| --- | --- |
| Lirski subjekt: zanesen ženskom ljepotom, odnos prema seksualnosti, nazočna senzualna crta | Lirski subjekt: daje vrijednosni sud ženskoj ljepoti  Odnos prema seksualnosti: rugalački |

|  |  |
| --- | --- |
| Poanta:   * vječno trajanje ljepote     Umjetnička stvarnost:   * renesansa uvodi pojam umjetničke stvarnosti, lirski subjekt moli da ženska ljepota nikada ne umre, postiže to jer ju je ovjekovječio u umjetnosti * Humanost: ističe humanističke vrijednosti | Poanta:   * ironična molba upućena plastičnom kirurgu da izmijeni ljudsku prirodu/ženu   Umjetnička stvarnost:   * postmodernizam ulazi u dijalog s tradicijom dajući joj kritiku, ali u ovom slučaju ulazi s tradicijom u dijalog * Humanost: ističe se ironijskim diskursom, vanjski izgled govori o napuštanju osnovnih ljudskih vrijednosti |

|  |  |
| --- | --- |
| FORMA:   * Osmeračka oktava: usklažena forma i sadržaj- harmonija-ljepota-   Jezik: umjetnički, birane riječi | FORMA:   * „Stara“ forma novi sadržaj * sudara klasične forme i modernoga humorističko-satiričkoga sadržaja * unutarpoetsko poigravanje   Jezik: razgovorni jezik |

|  |  |
| --- | --- |
| Stil:  Usporedba, asindeton | Stil:  Ironija, sarkazam, satiričnost  Postupci: reciklaža, stara tema u novom ruhu, |

Pitanja koja djela propituju

|  |  |
| --- | --- |
| * čuđenje i divljenje prema ljepoti * pitanje ženske ljepote * Pitanje sklada duše i tijela * Želja da se nad ljudskom/ženinom prirodom začudi * Začuđeni čovjek/čovjek koji otkriva ljudsku prirodu | * čovjek svoju prirodu eksploatira * pitanje ženske seksualnosti * potrošački mentalitet * oštra i zajedljiva kritika čovjekove težnje da izmijeni svoju prirodu * kozmetičar-plastični kirurg u ulozi boga * teza o krizi našega društva, * okretanje novim vrijednostima, novcu, marketingu |